**Gøran Skaalmo** (født 14. februar 1969 i Bodø) er en norsk journalist. Han har tre ganger vunnet SKUP-prisen for undersøkende journalistikk for saker publisert i *Dagens Næringsliv*. 

Skaalmo studerte ved Norges Handelshøyskole fra 1989 til 1992 og gikk på Norsk journalisthøgskole fra 1992 til 1994. Fra 1997 til 2000 var han reporter for samfunnsredaksjonen i TV 2 og morgenanker for Økonominyhetene. Fra 1994 til 1997 jobbet han som finansjournalist i *Dagens Næringsliv*, redaksjonen ble i 1997 belønnet med Den store journalistprisen. Skaalmo var fra 2001 til 2004 *Dagens Næringsliv*s USA-korrespondent og var stasjonert i New York hvor han hadde ansvar for avisas dekning av Enron-skandalen og konkursen i Arthur Andersen og var vitne til kollapsen av Tvillingtårnene den 11. september 2001. Fra 2004 var han undersøkende journalist for avisas magasinutgave. 

Sammen med Bjørn Eckblad utga han i august 2012 boka *Se hva som skjedde* om TV-kanalen TV 2s historie.

Journalistisk arbeid
--------------------

I 1997 vant Skaalmo, Ingun Spetalen, Knut B. Steen og Jarle Aabø SKUP-prisen for avsløring av «NAT-affæren» om at meglerhuset R.S Platou Securities hadde handlet i selskapet de tilrettela en emisjon i. Saken førte til at Stortinget endret i verdipapirhandelloven og flere meglere i Platou ble bøtlagt av Økokrim.

I 2009 vant Skaalmo og Trond Sundnes SKUP-prisen for avsløring av kameraderi i Forsvaret med prosjektet «Under radaren». Her ble det avslørt at selskapet Ocas AS hadde påvirket Luftfartstilsynet til å avsertifisere Ocas' eneste konkurrent, og utforme regler for luftfartshindre på en slik måte at det ville gi Ocas salg på 5-15 milliarder kroner uten påviselig sikkerhetsgevinst. Dessuten ble det avslørt at selskapene Ocas, SSPR, Tyra Invest til sammen hadde mottatt sammen over 100 millioner kroner fra Forsvaret for produkter som ikke ble utviklet. Saken førte til høring i Stortingets kontroll- og konstitusjonskomité

I 2008 påviste Skaalmo og Trond Sundnes hvordan ledelsen i Fast Search & Transfer i flere år hadde blåst opp regnskapene i selskapet ved å bokføre ikke-gjennomførte salg for å oppnå opsjonsgevinster ved økning aksjekursen

I 2011 ble Gøran Skaalmo og Kjetil Sæter tildelt SKUP-prisen for «Pengebingen» som avslørte hvordan konsulentselskapet McKinseys partnere og ansatte forvaltet 33 milliarder kroner gjennom investeringsselskap uten selskapets kunder blir informert om McKinsey-konsulentenes privatøkonomiske interesser i selskaper og bransjer de bistår.

Bibliografi
-----------

* Bjørn Eckblad og Gøran Skaalmo *Se hva som skjedde – historien om TV 2*, Font forlag 2012 ISBN 9788281691667

Referanser
----------

1. ↑  Gøran Skaalmo og Torgeir Lorentzen (no) *Kjønnskløfter i filmkritikk* JU. Semesteroppgave 1994
2. ↑  CV på LinkedIn
3. ↑  «Vi snur og løper for livet» 12.09.2001
4. ↑  journalisten.no SKUP-jubel for DN-journalister 02.04.1998
5. ↑  Ocas-saken: Under radaren Metoderapport til SKUP 2009[*død lenke*]
6. ↑  stortinget.no Åpen høring i kontroll- og konstitusjonskomiteen 30. september 2010
7. ↑  FAST & FIKS Metoderapport til SKUP 2008[*død lenke*] (doc-format)
8. ↑  dn.no Fasts børsbløff 28.06.2008
9. ↑  journalisten.no DN-journalister vant Skup-prisen 25.03.2012

Eksterne lenker
---------------

* (no) Publikasjoner av Gøran Skaalmo i BIBSYS
* Foredrag av Gøran Skaalmo og Trond Sundnes på SKUP-konferansen om OCAS-saken 21. mars 2010 (video 35 min)


|  |  |  |
| --- | --- | --- |
| Forrige mottaker:Trond Nygard-Sture | **SKUP-prisen**(1997 (delt med Ingun Spetalen, Knut B. Steen og Jarle Aabø)) | Neste mottaker:Alexander Øystå, Lars-Erik Nygaard og Kjetil Stormark |
| Forrige mottaker:Synnøve Bakke og Kjersti Knudssøn | **SKUP-prisen**(2009 (delt med Trond Sundnes) | Neste mottaker:Steinar Figved, Robin Idland Krüger og Asbjørn Øyhovden |
| Forrige mottaker:Steinar Figved, Robin Idland Krüger og Asbjørn Øyhovden | **SKUP-prisen**(2011 (delt med Kjetil Sæter)) | Neste mottaker:Lars Backe Madsen, Knut Gjernes, Stig Tore Laugen og Mikaela Berg |

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |